钦定古今图书集成/理学汇编/学行典/第272卷 > 岳岱
## 钦定古今图书集成/理学汇编/学行典/第272卷 > 岳岱

按《明外史彭年传》：“岳岱，字东伯。先世以武功官苏州
卫，遂家焉。至岱父始好读书，辟草堂于阳山，去浒墅
数里，花木翳然，修竹万挺。岱嘉隐其中，自称秦馀山
人。中年北游恒岱，还览留都名胜，历探匡庐、天姥、天
台、雁宕、武夷之奇，遂不复出。性狷介，不妄交人。能诗，
亦善画。所作《咏怀》九十六篇，为时所称。”